**Ministru kabineta rīkojuma projekta “Par apropriācijas palielināšanu un apropriācijas pārdali starp Ekonomikas ministrijas budžeta programmām un apakšprogrammām, lai nodrošinātu mājokļu atbalsta programmas darbību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nodrošināt mājokļu atbalsta programmas mājokļa iegādei vai būvniecībai ģimenēm ar bērniem darbību līdz 2020. gada oktobrim, piešķirot 3 700 000 *euro* saskaņā ar likuma “Par valsts budžetu 2019. gadam” 29. pantu un veicot apropriācijas pārdali 2019. gadā 3 326 000 *euro* apmērā no Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts” atbilstoši 29.10.2019. Ministru kabineta sēdē atbalstītajam Finanšu ministrijas sagatavotajam informatīvajam ziņojumam “Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā”..  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par apropriācijas palielināšanu un apropriācijas pārdali starp Ekonomikas ministrijas budžeta programmām un apakšprogrammām, lai nodrošinātu mājokļu atbalsta programmas darbību” (turpmāk – Rīkojuma projekts) sagatavots, pamatojoties uz likuma “Par valsts budžetu 2019. gadam” 29. pantu, “Likuma par budžetu un finanšu vadību” 9. panta 13. daļas 1. punktu un ievērojot 9.panta 13. trīs prim daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018. gada 20. februāra noteikumi Nr. 95 “Noteikumi par valsts palīdzību dzīvojamās telpas iegādei vai būvniecībai” nosaka kārtību, kādā valsts sniedz palīdzību mājokļa iegādei vai būvniecībai ģimenēm ar bērniem (turpmāk – mājokļu atbalsta programma).Likuma “Par valsts budžetu 2019. gadam” 29. pants paredz: “Atļaut finanšu ministram palielināt apropriāciju Ekonomikas ministrijai resursiem no dotācijas no vispārējiem ieņēmumiem un izdevumiem ieskaitīšanai akciju sabiedrības “Attīstības finanšu institūcija Altum” rezerves kapitālā, nepārsniedzot 3 700 000 *euro*, ja tiek nodrošināta neitrāla ietekme uz vispārējās valdības budžeta bilanci un ir pieņemts Ministru kabineta lēmums par rezerves kapitāla palielināšanu akciju sabiedrībai “Attīstības finanšu institūcija Altum” un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas palielinājumu.”Likuma par budžetu un finanšu vadību 9.panta trīspadsmitās daļas 1. punkts paredz, ka: ”Finanšu ministram ir tiesības Ministru kabineta noteiktajā kārtībā, informējot par to Saeimu, veikt šādas apropriāciju pārdales: 1) ministrijai vai citai centrālajai valsts iestādei gadskārtējā valsts budžeta likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām.”. Savukārt Likuma par budžetu un finanšu vadību” 9.panta 13. trīs prim daļas 3.punkts nosaka, ka rīkojuma projekta paredzēto apropriācijas pārdali finanšu ministram atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali. Papildus, pamatojoties uz saņemto informāciju no akciju sabiedrības “Enerģijas publiskais tirgotājs” par to, ka atbilstoši Ekonomikas ministrijas veiktajiem uzraudzības pasākumiem, 2019. gadā paredzams izmaksu ietaupījums 7 773 000 *euro* apmērā (nebūs nepieciešams kompensēt obligātā iepirkuma izmaksu pārsniegumu pār ieņēmumiem), ir iespēja pārdalīt 3 326 000 *euro* no Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts”.Līdz šim brīdim mājokļu atbalsta programmai ir novirzīti šādi finanšu līdzekļi:* valsts akciju sabiedrības „Latvijas Hipotēku un zemes banka” pamatkapitālā 2015. gadā ieskaitītie līdzekļi - 332 678,71 *euro*;
* Ministru kabineta 2015. gada 2. februāra rīkojums Nr. 54 „Par [Imigrācijas likuma](http://likumi.lv/ta/id/68522-imigracijas-likums) [23. panta](http://likumi.lv/ta/id/68522-imigracijas-likums#p23) pirmās daļas 28., 29., 30. un 31. punktā paredzēto nosacījumu nodrošināšanai nepieciešamajiem pasākumiem un finansējumu 2015. gadā” – 635 295 *euro*;
* Ministru kabineta 2015. gada 8. oktobra rīkojums Nr. 617 „Par pamatbudžeta programmas „Ekonomikas attīstības programma” finanšu līdzekļu izmantošanu”” – 1 000 000 *euro*;
* Ministru kabineta 2015. gada 8. decembra rīkojums Nr. 772 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 700 000 *euro*;
* Ministru kabineta 2016. gada 15. marta rīkojums Nr. 193 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 859 385 *euro.*

Ministru kabineta 2016. gada 8. novembra rīkojums Nr. 663 „Par pamatbudžeta programmas „Ekonomikas attīstības programma" finanšu līdzekļu izmantošanu”” - 612 629 *euro;** Ministru kabineta 2016. gada 7. jūlija rīkojums Nr. 381 „Par pamatbudžeta programmas "Ekonomikas attīstības programma" finanšu līdzekļu izmantošanu” 887 372 *euro;*
* Ministru kabineta 2016. gada 11. jūlija rīkojums Nr. 382 „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" un apropriācijas palielināšanu”” 2 500 000 *euro*;
* Likumā “Par valsts budžetu 2017. gadam” Ekonomikas ministrijas budžetā paredzēti 2 849 300 *euro;*
* Ministru kabineta 2017. gada 9. augusta rīkojums Nr. 418 “Par rezerves kapitāla palielināšanu” 2 500 000 *euro;*
* Likumā “Par valsts budžetu 2018. gadam” Ekonomikas ministrijas budžetā paredzēti 4 000 000 *euro*;
* Ministru kabineta 2018. gada 28. septembra rīkojums Nr.464 „Par rezerves kapitāla palielināšanu” 2 112 000 *euro*;
* Ministru kabineta 2019. gada 2. februāra rīkojums Nr. 56 “Par pamatbudžeta programmas "Ekonomikas attīstības programma" finanšu līdzekļu izmantošanu” mājokļu garantiju programmas nepārtrauktai īstenošanai 2 809 590 *euro*;
* Ministru kabineta 2019. gada 17. jūlija rīkojums Nr. 374 “Par pamatbudžeta programmas "Ekonomikas attīstības programma" finanšu līdzekļu izmantošanu” mājokļu garantiju programmas nepārtrauktai īstenošanai 1 020 000 *euro.*

Mājokļu atbalsta programmas pašreizējais kopējais finansējums veido 22 818 249,7 *euro*. Programmas multiplikators 4 dod iespēju piešķirt mājokļu garantijas par kopējo summu 91 272 998,8 *euro.*Atbilstoši apguvei uz 2019. gada 25. oktobri ģimenēm ar bērniem mājokļu būvniecībai vai iegādei kopā piešķirtas 12 727 mājokļu garantijas par kopējo summu 92 260 000 *euro*. Tādējādi ir steidzami jānodrošina papildus finansējums akciju sabiedrībai “Attīstības finanšu institūcija Altum” programmas turpināšanai 2019.gadā.**Attiecīgi, lai nodrošinātu mājokļa atbalsta programmas darbību 2019. gada pēdējos divos mēnešos (novembris – decembris) un 2020. gadā (ievērojot arī plānotos grozījumus Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”), papildus nepieciešamā finansējuma apjoms ir 8 000 000 *euro*, bet faktiski pieejami būs 7 026 000 *euro*.** Programmas multiplikators 4 dod iespēju papildus piešķirt mājokļu garantijas par kopējo summu 28 104 000 *euro*. Ar šo finansējumuno 2019. gada novembra līdz 2020. gada oktobrim (ieskaitot) iespējams izsniegt garantijas vismaz 3 500 ģimenēm. Provizoriskais atbalsta saņēmēju skaita aprēķins pamatots ar vidējo faktisko mājokļu garantijas apmēru (8 000 *euro* ģimenei 2019. gadā). Balstoties uz mājokļu garantiju faktiskajiem piešķiršanas tempiem 2019. gadā, kā arī uz pieņēmumiem, ka pieprasījums pēc garantijām turpinās pieaugt, paplašinot valsts palīdzības saņēmēju loku (pēc plānoto grozījumu veikšanas Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”), prognozējamais mājokļu garantiju piešķiršanas apjoms 2020. gadā vidēji mēnesī varētu sasniegt 2 200 000 *euro* (2019. gadā – 2 000 000 *euro* mēnesī). Ņemot vērā iepriekš minēto, ir sagatavots rīkojuma projekts, kurā paredzēts: * palielināt akciju sabiedrībai “Attīstības finanšu institūcija Altum” rezerves kapitālu mājokļu atbalsta programmas finansēšanai;
* Finanšu ministram saskaņā ar likuma “Par valsts budžetu 2019. gadam” 29. pantu palielināt apropriāciju Ekonomikas ministrijas budžeta programmā 33.00.00 “Ekonomikas attīstības programma” 2019. gadā 3 700 000 *euro* apmērā resursiem no dotācijas no vispārējiem ieņēmumiem un izdevumiem subsīdijām un dotācijām pārskaitīšanai akciju sabiedrībai “Attīstības finanšu institūcija Altum”;
* Ekonomikas ministrijai kā vienai no akciju sabiedrības “Attīstības finanšu institūcija Altum” kapitāla daļu turētājiem nodrošināt 3 700 000 *euro* ieskaitīšanu akciju sabiedrības “Attīstības finanšu institūcija Altum” rezerves kapitālā;
* Atbalstīt apropriācijas pārdali 2019. gadā no Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts” 3 326 000 *euro* apmērā uz budžeta programmu 33.00.00 "Ekonomikas attīstības programma", lai nodrošinātu mājokļu atbalsta programmas darbību.
* Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielinājumam un pārdalei;
* Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas palielinājumu un pārdali un, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas palielinājumu un pārdali, veikt apropriācijas palielinājumu un pārdali.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Attīstības finanšu institūcija Altum”, mājokļa atbalsta programmas īstenošanā iesaistītājām komercbankām un ģimenēm, kuras vēlas saņemt garantijas mājokļa iegādei. |
| 2. | Tiesiskā regulējuma ietekme uz tautsaimniecību un administratīvo slogu | Mājokļa atbalsta programmas īstenošana turpinās nodrošināt valsts atbalstu ģimenēm ar nepilngadīgiem bērniem, sniedzot garantijas dzīvojamās telpas iegādei vai būvniecībai atbilstoši Ministru kabineta noteiktai kārtībai. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 809 590  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 809 590  | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 809 590 | 7 026 000 | 0 | 0 | 0 | 0 | 0 |
| 2.1. valsts pamatbudžets*33.00.00 "Ekonomikas attīstības programma" (finansējums mājokļu atbalsta programmai)* | 2 809 590 | 7 026 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 7 026 000 | 0 | 0 | 0 | 0 | 0 |
| 3.1. valsts pamatbudžets | 0 | - 7 026 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) *(no Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts”)* | X | 7 026 000 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums tiks palielināts Ekonomikas ministrijas budžeta programmā 33.00.00 “Ekonomikas attīstības programma” 2019. gadā 7 026 000 *euro* apmērā resursiem no dotācijas no vispārējiem ieņēmumiem un izdevumiem subsīdijām un dotācijām pārskaitīšanai akciju sabiedrībai “Attīstības finanšu institūcija Altum”. Veicot apropriācijas pārdali 2019. gadā starp Ekonomikas ministrijas budžeta programmām, samazinot izdevumus 3 326 000 *euro* apmērā Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts” un palielinot rezerves kapitālu par 3 700 000 *euro*, tiks nodrošināta mājokļu atbalsta programmas darbība līdz 2020. gada oktobrim (ņemot vērā finansējuma pārtēriņu 2019. gada oktobrī un garantiju piešķiršanas prognozes).Lai nodrošinātu mājokļa atbalsta programmas darbību 2019. gada pēdējos divos mēnešos (novembris – decembris) un 2020. gadā (ievērojot arī plānotos grozījumus Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”), papildus nepieciešamā finansējuma apjoms ir 8 000 000 *euro*, bet faktiski pieejami būs 7 026 000 *euro*.Programmas multiplikators 4 dod iespēju papildus piešķirt mājokļu garantijas par kopējo summu 28 104 000 *euro*. Ar šo finansējumuno 2019. gada novembra līdz 2020. gada oktobrim (ieskaitot) iespējams izsniegt garantijas vismaz 3 500 ģimenēm. Provizoriskais atbalsta saņēmēju skaita aprēķins pamatots ar vidējo faktisko mājokļu garantijas apmēru (8 000 *euro* ģimenei 2019. gadā). Balstoties uz mājokļu garantiju faktiskajiem piešķiršanas tempiem 2019. gadā, kā arī uz pieņēmumiem, ka pieprasījums pēc garantijām turpinās pieaugt, prognozējamais mājokļu garantiju piešķiršanas apjoms 2020. gadā vidēji mēnesī varētu sasniegt 2 200 000 *euro* (2019. gadā – 2 000 000 *euro* mēnesī).Pamatojoties uz saņemto informāciju no akciju sabiedrības “Enerģijas publiskais tirgotājs” par to, ka saskaņā ar revidēto akciju sabiedrības “Enerģijas publiskais tirgotājs” 2018.gada pārskatu, 2018.gadā faktiskās obligātā iepirkuma izmaksas nav pārsniegušas ieņēmumus, tāpēc 2019.gadā nav nepieciešams kompensēt plānoto 8,6 milj obligātā iepirkuma izmaksu pārsniegumu pār ieņēmumiem, kā arī atbilstoši veiktajiem uzraudzības pasākumiem, kuru rezultātā vairākiem komersantiem atceltas tiesības pārdot saražoto elektroenerģiju obligātā iepirkuma ietvaros, paredzams izmaksu ietaupījums 7 773 000 *euro* apmērā, apropriācijas palielināšana 3 700 000 *euro* apmērā un apropriāciju pārdale 3 326 000  *euro* apmērā (kopā 7 026 000 *euro*) neradīs fiskālo ietekmi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs R. Nemiro

Vīza:

Valsts sekretārs Ē. Eglītis

Truhanova, 67013006

Karina.Truhanova@em.gov.lv

Bergmane, 67013041

Marta.Bergmane@em.gov.lv